Linbacka

Linbacka on küngas Ruhnu saare põhjaosas, mis asub Ruhnu küla keskusest linnulennult veidi enam kui kilomeetri kaugusel põhjaloodes. Künka kõrgeim tipp on 12,8 meetrit.Maainfo kaardirakendus. Horisontaalid ja kõrguspunktid. Vaadatud 22.09.2020. Künka Litoriinamere setetesse on rajatud Linbacka kruusakarjäär.Ruhnu geoloogiline minevik - Eesti Entsüklopeedia. Vaadatud 01.10.2020.

Linbacka piirkonnas asus üks osa ruhnurootslaste kartulipõlde (mis asusid eri paikades üle saare). On teada, et üks osa Korsi talu (Koors) kartulimaid asus "üleval Linbackal" (opa Līnbacka).Nils Tiberg. Runöbondens ägor. Uppsala, 1959. Lk 53.

Varasem asustus
Linbacka künkal asus 9.–11. sajandini viikingiaegne püsiasustusega küla. Selle muinasaegse asulakoha avastas arheoloog Marge Konsa. Arheoloogide andmetel küttisid selleaegsed ruhnlased hülgeid, olid meresõitjad ja harisid ka põldu. Avastatud rannaküla elanikud elasid saarel aasta läbi. Tänapäeval asub Linbacka küngas merest mitmesaja meetri kaugusel, kuid viikingiajal ulatus sadamakohaks sobilik abajas seal asunud külani. Lisaks toidujäätmetele (hüljeste ja muude loomade luud) leidsid arheoloogid asulakohast ka savinõude kilde.
Arheoloogid avastasid Ruhnus viikingiaegse püsiasustusega küla. Eesti Päevaleht, nr 155, 09.07.2009. Lk 6.

Viited

Kategooria:Ruhnu kihelkond
Kategooria:Ruhnu vald